Alarch Bewick - Wicipedia

# Alarch Bewick

### Oddi wrth Wicipedia, y gwyddoniadur rhydd.

Alarch Bewick
Dosbarthiad biolegol

Teyrnas: | Animalia
Ffylwm: | Chordata
Dosbarth: | Aves
Urdd: | Anseriformes
Teulu: | Anatidae
Genws: | Cygnus
Rhywogaeth: | C. bewickii

Enw deuenwol
Cygnus bewickii Yarrell, 1830

Mae Alarch Bewick (Cygnus bewickii) yn aelod o'r teulu Anatidae (yr elyrch, gwyddau a hwyaid). Mae'n aderyn cyffredin trwy'r rhan fwyaf o Ewrop a rhannau gorllewinol o Asia. Cafodd ei henwi ar ôl yr arlunydd Thomas Bewick.

Alarch Bewick yw'r lleiaf o'r tair alarch sy'n nythu yn Ewrop, 115-127cm a 170-195cm ar draws yr adenydd. Mae'n edrych yn debyg i Alarch y Gogledd, ond mae'n llai a'r gwddf yn fyrrach. Fel Alarch y Gogledd mae patrwm o ddu a melyn ar y pig, ond mae mwy o ddu nag o felyn ar big Alarch Bewick, tra mae Alarch y Gogledd yn dangos mwy o felyn nag o ddu.

Mae yn nythu yn yr Arctig ar draws gogledd Rwsia, ar wlybdiroedd. Mae'r elyrch yma yn paru am oes. Yn y gaeaf mae'r adar sy'n nythu yn y gorllewin yn symud tua'r de a'r gorllewin i aeafu yn yr Iseldiroedd a Phrydain. Mae'r adar sy'n nythu yn y dwyrain yn gaeafu yn Japan a China.

Nid yw Alarch Bewick yn nythu yng Nghymru a nifer fychan sy'n gaeafu yma fel rheol. Weithiau gellir gweld rhai ymysg heidiau o Alarch y Gogledd.

Wedi dod o "http://cy.wikipedia.org../../../a/l/a/Alarch_Bewick_31f8.html"

Categorïau tudalen: Adar

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Deutsch
- English
- Français
- Frysk
- 日本語
- Nederlands
- Polski
- Svenska
- 中文